Så langt kommer 25 elbiler med 130 km/t

Når der trædes på speederen, koster det på drivmiddelbalancen. Det gælder for el- såvel som for fossilbiler. I forvejen WLTP-angivelsen af elbilers rækkevidde temmelig optimistisk. Specielt på motorveje, hvor blandt andet vindmodstanden tærer voldsomt på batteriet. Hvor hårdt motorvejskørsel med 130 km/t går ud over rækkevidden, satte tyske Autobild sig for at finde ud af.

Mediet har kørt 25 elbiler med samme hastighed – 130 km/t – på samme strækning. Det skal dog siges, at de testede biler ikke blev kørt samtidig. Temperaturerne har varieret mellem 16 og 28 grader.

Sammenligningen er altså ikke helt fair, og kan ikke bruges som en facitliste. Men den giver alligevel en indikation af, hvor lang rækkevidden vil være ved højere hastigheder. Herunder en tabel med resultaterne:

Som det ses, var det Audi Q8 e-tron, der havde den mindste afvigelse. Den testede udgave har en WLTP-rækkevidde på 533 kilometer og klarede 433 kilometer med 130 km/t. En afvigelse på 19 procent.

Det overrasker redaktionen en smule, da det ikke stemmer overens med vores egne erfaringer. I vores test af Audi Q8 e-tron S-Line 55 gav motorvejskørsel en reduktion på 30 procentpoint i forhold til WLTP-rækkevidden. Men vej, kørsel, vejrlig og mange andre faktorer spiller ind.

Værst klarede Toyota bZ4X sig. Den har en WLTP-rækkevidde på 511 kilometer, men klarede kun 270 kilometer på motorvej. En reduktion på voldsomme 47 procent.

Interessant er det også, at de to testede modeller fra kinesiske Byd klarede sig så godt, at de begge ligger i top fem. Ligesom Volkswagen ID. Buzz, trods den ikke specielt aerodynamiske form, sniger sig ind på top fem med en reduktion på 26 procent.

Så langt kommer 25 elbiler med 130 km/t